
70.  AARGANG 


KRISTI  FORHØR  OG  DOMFÆLDELSE. 


Det  paastaas,  at  en  Rapport  fra  Pontius  Pilatus  til  Kejser 
Tiberius  angaaende  Jesu  Kristi  Forhor  og  Domfældelse  nylig 
skal  være  fundet  i  Vatikanets  Arkiver.  Skont  ingen  endnu 
har  været  i  Stand  til  at  bekræfte  dens  Ægthed,  har  dog  Do- 
kumentet foraarsaget  megen  Diskussion  i  kirkelige  Kredse  i 
Rom,  og  en  Afskrift  af  dets  Indhold  er  offentliggjort.  Vi  gen- 
giver derfor  hermed  de  vigtigste  Punkter. 

»Pontius  Pilatus  til  Terentius  Clarus,  Sekretær  for  Kejser 
Tiberius,  sender  Hilsen:  —  Det  forbavser  mig,  at  Jesu  Kristi 
Forhor  og  Domfældelse  har  foraarsaget  en  saadan  Sensation 
i  Rom.  Hændelsen  i  og  for  sig  selv  havde  visseligen  ikke  Be- 
tydning nok  til  at  fordre  Kejserens  Opmærskomhed,  skont 
den  har  været  brugt  af  visse  misundelige  Personer  som  et 
Vaaben  imod  mig  til  at  stille  mig  i  et  daarligt  Lys  for  vor 
Herre  og  Kejser.  Du  opfordrer  mig  til  at  retfærdiggore  min 
Handling,  og  derfor  .afgiver  jeg  denne  Rapport. 

Jeg  benægter  at  have  kompromitteret  romersk  Indflydelse 

ved  min  Handlemaade  i  denne  ulykkelige  Affære.  Alt,  hvad 
der  vedrører  det  erobrede  Folks  Religion,  er  der  blevet  taget 
Hensyn  til,  og  jeg  har  været  ledet  af  den  saa  vigtige  Koloni- 
sationspolitik:  at  undgaa  Indgriben  i  det  overvundne  Folks 
personlige  Affærer. 

Jeg  fandt  Jødefolket  delt  i  to  hinanden  modsatte  Partier 
—  de  gamle  Joder  og  de  unge  Jøder.  Jeg  tillukkede  Øjnene, 
naar  jeg  mente,  at  det  var  mest  ønskeligt  at  gøre  saa,  og  jeg 
var  streng,  naar  det  syntes,  at  Strenghed  var  den  rette  Frem- 
gangsmaade.  Jeg  blandede  mig  kun  ved  sjældne  Anledninger 
i  deres  Stridigheder,  naar  Kejserens  Værdighed  eller  Roms 
Herredømme  kom  i  Betragtning.  I  Almindelighed  tog  jeg 
intet  Hensyn  til  de  stridende  Parter. 

Kun  én  Gang  har  jeg  afveget  fra  denne  Politik  —  i  Sagen 
mod  Jesus  Kristus,  —  og  i  dette  Tilfælde  fordrede  baade  de 
Konservative  og  de  Liberale  hans  Domfældelse  af  mig.  Jeg  vil 
i  Korthed  fremføre  Sagens  Fakta  for  Dig:  i  nogle  Maaneder 
har  det  gamle  jødiske  Parti  været  foruroliget  paa  Grund  af 
den  Fremgang,  som  en  ny  Lære,  forkyndt  af  en  ung  Prædi- 
kant ved  Navn  Jesus,  gjorde  blandt  Folket.  Jeg  kunde  ikke  se 
noget  farligt  i  hans  Udtalelser,  men  de  blev  af  de  Rettroende 
anset  for  meget  truende.  De  Konservative  var  aldeles  i  Op- 
rør. 

Da  kom  visse  indflydelsesrige  Personer  til  mig  og  ankla- 
gede Jesus  for  at  have  planlagt  en  Opstand.  Jeg  troede  ikke 
et  Ord  af  disse  Anklager,  men  da  de  blev  fastholdte,  og  det  til- 
lige blev  paastaaet,  at  han  havde  antaget  Titlen:  »Jødernes 
Konge«,  lod  jeg  ham  kalde  for  mig.  Jeg  maa  tilstaa,  at  da  jeg 
saa  ham,  gjorde  han  et  højst  gunstigt  Indtryk.  Jeg  kender 
Menneskene  temmelig  godt,  og  jeg  véd,  at  Jesus  var  intet  al- 
mindeligt Menneske.  Du  skriver,  at  han  er  blevet  fremstillet 
som  meget  farlig.  Der  var  intet  farligt  ved  ham.  Han  var  stille 
og  beskeden  i  sin  Optræden,  men  der  var  en  vis  Hojhed  over 
ham,  og  han  udviste  stor  Veltalenhed.  Jeg  lyttede  villigt  til 

hans  Teorier,  som  var  mere  filosofiske  end  politiske,  og  jeg 
fandt  ingen  Aarsag  til  at  domme  ham. 

Da  det  er  min  Ret  og  Pligt  at  bestemme,  om  en  Dodsstraf 
skal  fuldbyrdes  eller  ej,  sagde  jeg  til  hans  Anklagere,  som 
var  til  Stede:  »Jeg  finder  ingen  Skyld  ved  denne  Mand.« 
Dette  vakte  almindelig  Forbitrelse,  og  jeg  fandt,  at  den  offent- 
lige Mening  var  saa  ophidset  imod  denne  Mand,  at  intet 
mindre  end  hans  Domfældelse  vilde  tilfredsstille  Folket. 

Jeg  sogte  at  vinde  Tid  ved  at  henvise  Sagen  til  Herodes, 
men  Herodes  viste  den  ufortovet  tilbage  til  mig.  Efter  at  have 
gjort  ethvert  Forsøg  paa  at  frelse  Manden  fra  Mængdens 
Vrede,  maatte  jeg  tilsidst  give  efter,  og  i  Agtelse  for  deres 
religiøse  Idéer  domte  jeg  ham,  medens  jeg  paa  samme  Tid 
frasagde  mig  alt  Ansvar  med  den  Forklaring,  at  det  var  en 
Sag,  som  Regeringen  intet  havde  at  gore  med,  og  Manden 
blev  et  Offer  for  Folkets  religiøse  Principper. 

Korsfæstelsen  fandt  Sted  paa  Golgatha.  Orden  blev  opret- 
holdt ved  en  Vagt  af  romerske  Soldater,  og  jeg  gjorde  alt  for 
at  lette  Sorgen  hos  den  domte  Mands  Slægtninge  og  Venner. 
Jeg  tror  ikke,  at  nogen  af  Jesu  Disciple  nu  prædiker  hans 
Lære,  i  det  mindste  tiltrækker  det  sig  ingen  Opmærksomhed. 

Dette  er  i  Korthed  Sagens  Sammenhæng.  Jeg  er  overbevist 
om  Mandens  Uskyldighed.  Han  blev  dømt  uretfærdigt,  og  vi 
staar  overfor  et  Justitsmord. 

Vilde  det  være  retfærdigt  at  revidere  Sagen?  Ja.  Vilde  det 
være  vist?  Nej.  I  denne  ulykkelige  Affære  er  mange  Personer 
indviklet,  som  for  det  meste  er  skyldig  i  at  have  udtalt  en 
forhastet  Dom  og  være  ledt  af  religiøse  Fordomme.  Fana- 
tikerne selv,  som  fordrede  Jesu  Død,  fulgte  et  Princip,  som  de 
troede  var  sandt. 

Set  fra  alle  Sider  er  det  bedst  at  lade  Sagen  hvile,  hvor 
den  er.  Lad  Jøderne  vedblive  at  tro,  at  Jesus  blev  straffet  for 
en  Forbrydelse  imod  Staten.  En  Revision  af  Sagen  vilde  ikke 
gengive  ham  Livet,  men  den  vilde  ruinere   et  Antal  frem- 

ragende  Borgere  og  hoje  Embedsmænd.  Den  vilde  bringe 
Vanære  over  Dommerne,  som  for  hastigt  afgjorde  Sagen,  over 
Præsterne,  som  bekræftede  Dommen,  og  over  Lederne  af  den 
offentlige  Mening,  som  bedrog  Folket.« 


KRISTUS  FOR  PILATUS. 

Mesteren  for  dette  beromte  Maleri  er  en  ungarsk  Kunstner, 
der  er  dod  for  nogle  faa  Aar  siden.  Han  havde  levet  nær  det 
hellige  Land  og  rejst  meget.  Som  Maler  var  han  Realist,  det 
vil  sige,  han  malede  sit  Emne  saa  nær  op  til  den  virkelige 
Scene  som  mulig. 

Da  dette  Billede  blev  udstillet  i  Paris,  vakte  det  umaade- 
lig  Opsigt,  og  i  mange  Aar  var  det  Genstand  for  Drøftelse  i 
Kunstnerverdenen,  ligesom  det  nod  en  Popularitet,  der  er 
enestaaende  selv  i  vore  Dage. 

Kunstneren  har  behændigt  anbragt  de  to  Hovedfigurer  i 
skarpt  fremtrædende  Stillinger.  Man  ser  Pilatus,  Raadet,  Sol- 
daten og  Joden,  der  forlanger  Barabbas  frigivet.  Alle  disse 
omgiver  den  milde  Kristus,  der  ser  paa  den  tovende  Pilatus, 
som  ikke  fandt  nogen  Fejl  hos  Mesteren. 

Munkacsy,  som  Maleren  hedder,  har  ikke  gjort  Kristus 
smuk,  og  i  Virkeligheden  er  han  ikke  af  et  saa  karakteristisk 
Udseende  som  nogle  af  de  Mænd,  der  omgiver  ham.  Grunden 
hertil  er  sikkert  den,  at  Kunstneren  ikke  har  villet  benytte 
sig  af  det  lille  Trick,  at  gore  Jesu  Person  vidt  forskellig  fra 
Mængden.  Jesus  Kristus,  Verdens  Frelser,  er  stille,  mild  og 
beskeden  uden  nogen  som  helst  Indflydelse  i  dette  vigtige 
Øjeblik,  hvor  han  dommes  til  Doden  paa  Golgatha. 

ALNATUREN   OG  MENNESKET. 

Studiet  af  Alnaturen  giver  os  det  Indtryk,  at  dens  Love 
er  absolut  uforanderlige,  thi  deres  Operationer  kan  spores  i 
lige  hoj  Grad  i  det  beskedne  Mineral  og  i  den  ydmyge  Piants 
som  i  Planeter,  Verdener  og  Solsystemer.  Alnaturen  kender 
ikke  til  egoistisk  Forfængelighed,  selvisk  Ærgerrighed  og  Ind- 
bildskhed, men  virker  gennem  sine  Love  i  fuldkommen  Over- 
ensstemmelse med  de  den  betroede  Opgaver,  hvilken  Virk- 
somhed blot  er  et  enkelt  Led  i  Universets  vældige  Evolutions- 
maskineri.  I  Alnaturen  trænges  Jeg'el  i  Baggrunden  —  alle 
Egoerne  træder  tilbage  til  Fordel  for  det  fælles  store  Frem- 
skridt. 

Enhver  Del  af  Naturen  er  et  Spejlbillede  af  det  hele,  der- 
for kan  Analogiens  Lov  antages  at  være  en  sikker  Forer  i 
Granskningen  af  de  styrende  og  herskende  Kræfter;  Alnatu- 
rens  uhyre  og  tilsyneladende  hemmelige  Operationer  ledes 
vi  til  at  forstaa  ved  at  iagttage  Livets  mindre,  os  bekendte 
Ting.  Noglen  til  Verdensevolutionen  er  Mennesket,  som  er 
en  Verden  en  miniature,  indeholdende  utallige  Centrer  for 
Liv  og  Kraft,  Masser  deraf  strømmende  gennem  Legemets 
Blodaarer,  og  hvert  enkelt  Organ  ansamlende  Millioner  af 
dem  til  Udovelse  af  dets  Funktioner,  dog  tilsammen  udgo- 
rende  et  individuelt  Menneske,  der  atter  kun  er  et  Led  i  Livets 
uendelige  Kæde,  et  Led,  underkastet  samme  Love,  som  gælder 
for  alle  de  andre  Led,  taget  hver  for  sig  og  som  en  Helhed. 

Der  er  tidligere  hentydet  til  Guds  Uforanderlighed.  Gud 
er  ogsaa  uforanderlig,  thi  den. Grundlov,  der  knytter  sig  til 
Guddommen,  er  evig  Udvikling,  og  den  Lov  er  uforanderlig. 
Alle  Foreteelser  i  Naturen,  fra  de  enkleste  til  de  mest  sam- 
mensatte, tjener  altsaa  til  at  befordre  denne  Lovenes  Lov; 
derfor  forstaar  man,  at  da  alt  styres  ved  Lov,  eksisterer  Be- 
grebet »Mirakkel«  religiost  set  aldeles  ikke.  Der  ligger  jo  tal- 
rige uloste  Problemer  og  venter  paa  videnskabelig  Behand- 
ling og  Losning,  og  hvert  lost  Problem  skaber  i  det  mindste 

et  nyt  til;  paa  den  Maade  bliver  der  ingen  Grænse  for  Forsk- 
ningens Felt,  dens  Værker  er,  som  Guddommens,  evige.  Ofte 
har  der  imidlertid  hos  Forskerne  vist  sig  en  Tilbøjelighed 
til  at  antage  en  »overnaturlig«,  altsaa  uforklarlig,  Aarsag  som 
eneste  mulige  Forklaring,  endskønt  der,  netop  paa  Grund  af 
den  stadige  Udvikling,  ikke  kan  findes  uforklarlige  Aarsager, 
ikke  kan  findes  Spørgsmaal,  som  ikke  engang  vil  blive  be- 
svarede. 

For  Newtons  Disciple  var  for  Eksempel  Tyngden  et  Ur- 
fænomen,  der  ikke  kunde  udledes  af  noget  andet  Fænomen, 
og  fra  hvilket  der  umiddelbart  maatte  sluttes  tilbage  til  Guds 
Skaben.  I  den  senere  Tid  har  Maxwell  staaet  paa  lignende 
Maade  overfor  Atomernes  Uforanderlighed  og  Uopløselighed. 
Der  er  ingen  Mangel  paa  saadanne  Fænomener,  ved  hvilke 
Forskningen  standser  i  sit  Forsøg  paa  Forklaring;  men  denne 
Standsning  i  Tænkningen  er  ulogisk  og  vildledende. 

Aabenbaringen  er  et  saadant  Begreb,  der  endnu  ikke  er 
blevet  videnskabeligt  defineret  af  noget  Menneske,  men  som 
tiltrods  herfor  aldeles  ikke  bør  karakteriseres  som  »overna- 
turlig«, ligesaa  lidt  som  vi  vilde  kalde  Telegrafen  for  over- 
naturlig, dersom  vi  ikke  var  fortrolig  med  dens  Sammensæt- 
ning og  Love.  »Naturen  gør  intet  Spring«,  siger  det  gamle, 
romerske  Ordsprog,  og  i  Virkeligheden  foregaar  ogsaa  al  dens 
Virken  gradvis  som  det  vaagnende  Foraar  og  det  voksende 
Barn.  Kend  Dig  selv,  og  Du  kender  Verden  om  Dig,  Guds 
Hænders  Gerninger;  kend  Dig  selv,  gør  Dig  fortrolig  med  de 
Love,  der  tjener  til  Din  Forædling,  og  Du  vil  kende  Hem- 
meligheden ved  den  højeste  Guds  evige  Værker,  ja,  Du  vil 
kende  dem  i  samme  Grad,  som  Du  kender  Dig  selv. 

Einar  Kiær. 


TIENDE. 

Tiende    er    Herrens    retfærdige    Lov,    der    gælder    ligesaa 
meget  i  Dag  som  i  de  gamle  Israeliters  Dage.  Tiende  skaber 

metodisk  Orden  i  vore  Anliggender,  den  holder  den  Kilde 
aaben,  der  bringer  os  Vished  om,  at  vi  er  i  Stand  til  i  Dag 
at  modtage  Guds  Velsignelser;  formedelst  Lydighed  til  denne 
Lov  er  det,  at  Jesu  Kristi  Kirke  af  Sidste  Dages  Hellige  har 
gjort  saa  stor  Fremgang  i  det  fjerne  Vest.  Ved  at  adlyde 
denne  Lov  er  Templer,  Tabernakler,  Forsamlingshuse,  Aka- 
demier og  Universiteter  opfort.  Opfyldelsen  af  denne  Lov 
betyder  ikke  alene  saadanne  gode  Forhold  i  Amerika,  men  i 
den  hele  Verden.  Formedelst  denne  Lov  er  det,"  at  Missioner 
i  de  forskellige  Verdensdele  opholdes.  Missionshuse  og  Lo- 
kaler opbygges  eller  lejes,  og  alle  Udgifter  forbundne  med  Lys 
og  Varme  er  derved  dækket,  og  tillige  betyder  det  Hjælp  til 
Missionærernes  Rejse,  særlig  i  de  Lande,  hvor  lokale  Brodre 
er  kaldt  ind  i  Missionens  Tjeneste,  da  de  som  Regel  ikke  er 
bemidlet,  men  maa  opholdes  med  Bidrag  eller  Tiende  fra  Kir- 
kens Medlemmer.  Derfor  er  Opfyldelsen  af  denne  Lov  en  ab- 
solut Nødvendighed  for  at  fremme  Evangeliets  Udbredelse 
blandt  Menneskene,  og  ethvert  Medlem  af  Kirken  skulde  fole 
det  som  sin  Pligt  at  opfylde  denne  Lov,  saaledes  at  de  kan 
føle  sig  berettiget  til  at  deltage  i  alle  Fordele  og  Privilegier, 
der  tilvejebringes  formedelst  Tiendelovens  Opfyldelse.  Der  er 
intet,  som  virker  saa  velgørende  og  opmuntrende  paa  Sindet, 
som  naar  man  har  gjort  sin  Pligt.  Har  man  en  Dag  ikke 
fuldført  det,  man  har  sat  sig  for  at  fuldfore,  er  man  ikke  let 
og  fri  i  Sindet,  før  man  har  indhentet  det  forsømte.  Har  man 
en  Gæld,  som  ikke  er  betalt,  eller  som  man  vedbliver  at  ud- 
skyde, er  man  ikke  glad,  før  denne  er  ude  af  Verden.  Man 
arbejder  mere  hurtigt,  Sindet  er  mere  klart,  naar  man  véd, 
at  det,  man  skal  udføre,  er  fra  Haanden,  man  faar  mere  Tid 
til  at  beskæftige  sig  med  det  kommende  Arbejde. 

Tiendeloven  strækker  sig  tilbage  til  de  tidligere  Jordens 
Slægter.  Da  Abraham  kom  tilbage  og  havde  befriet  Loth,  blev 
han  mødt  paa  Vejen  af  den  højeste  Guds  Præst,  Melkizedek, 
hvem  han  gav  Tiende  af  alt.  (Moseb.  14.,  20.).  Jakob  gjorde  det 
Lofte,  at  dersom  Herren  vilde  fore  ham  tilbage  til  hans  Fa- 

ders  Hus  med  Fred,  da  vilde  han  give  Tiende  af  alt  det,  som 
Herren  gav  ham.  (Moseb.  28.,  20.— 22.).  Da  Moses  havde  ud- 
friet Israels  Born  af  Ægyptens  Land,  glemte  han  ikke  dette 
Lofte,  der  var  bindende  for  Jacobs  Efterkommere,  ja  en  evig 
Pagt,  som  var  blevet  overleveret  ham  fra  Fædrene;  men  Mo- 
ses nedskrev  det  i  Loven,  som  han  gav  dem,  og  lærte  dem 
Maaden,  hvorpaa  de  skulde  betale  denne  Tiende,  idet  han 
sagde:  »Og  al  Tienden  af  Landet,  af  Jordens  Sæd  og  af  Træers 
Frugt  horer  Herren  til;  den  er  en  Hellighed  for  Herren.  .  .  . 
Og  al  Tiende  af  stort  Kvæg  og  smaat  Kvæg  af  alt  det,  som 
gaar  igennem  under  Kæp,  den  Tiende  skal  være  Herren  en 
Hellighed.«  (3.  Moseb.  27.,  30.— 32.).  Han  lærte  dem  ikke  alene 
Maaden,  hvorpaa  de  skulde  betale  Tiende,  men  han  op- 
muntrede dem  til  Redelighed  med  Hensyn  til  at  give  den,  thi 
i  5.  Moseb.  14.,  22.  læser  vi:  »Du  skal  redelig  give  Tiende  af 
Din  Sæds  Grode,  som  udkommer  af  Marken  hvert  Aar.« 

Denne  Lov  blev  saa  fast  prentet  i  Israels  Born,  at  de,  som 
levede  strengt  efter  Loven,  endog  anforte  i  deres  Bon  til  Gud: 
»Jeg  giver  Tiende  af  alt  det,  jeg  ejer.«  (Luc.  18.,  12.). 

Det  er  antaget  af  nogle,  at  denne  Lov  blev  ophævet  af  Je- 
sus Kristus,  da  han  kom,  at  han  var  imod  den,  fordi  han  dad- 
lede nogle  selvretfærdige  Farisæere;  men  dette  er  en  Fejl- 
tagelse; han  fandt  ikke  Fejl  ved  Loven,  men  ved  dem,  der 
administrerede  den,  fordi  deres  øvrige  Handlinger  ikke  sva- 
rede til  Retfærdighedens  Fordringer,  hvorfor  han  sagde:  »Vé 
Eder,  I  Skriftkloge  og  Farisæer,  I  Øjenskalke!  at  give  Tiende 
af  Mynte  og  Dild  og  Kommen  og  efterlade  de  Ting,  som  er 
svarere  i  Loven,  Dom  og  Barmhjertighed  og  Tro.  Disse  Ting 
burde  man  gore  og  ikke  forsomme  de  andre.«  (Matth.  23.,  23.). 
Uagtet  han  strengt  indskærpede  disse  svarere  Ting,  saa  for- 
talte han  dem  til  samme  Tid,  at  de  ikke  skulde  forsomme  at 
give  Tiende.  I  Sandhed,  han  fortalte  Folket:  »Mener  ikke,  at 
jeg  er  kommen  for  at  opløse  Loven  eller  Profeterne,  jeg  er 
ikke  kommen  for  at  oplose,  men  for  at  fuldkomme.«  (Matth. 
5.,  17.).  Det  var  ikke  nodvendigt,  at  han  skulde  lære  et  Prin- 

cip,  der  var  saa  strengt  iagttaget  blandt  Folket,  det  var  til- 
strækkeligt at  sige,  at  de  burde  ikke  forsømme  det. 

Da  det  gamle  Israel  ophorte  med  at  give  Tiende,  kom  Her- 
rens Ord  til  dem  ved  Profeten  Malakias  (se  3.  Kapt.)  og  be- 
skyldte dem  for,  at  de  berøvede  Herren,  og  bod  dem  at  vende 
om  til  ham;  Herren  siger:  »Mon  et  Menneske  skal  berøve 
Gud?  men  I  berøvede  mig  og  sagde:  hvormed  berøvede  vi 
Dig?  med  Tienden  og  Opløftelsen.  I  er  ved  min  Forbandelse 
forbandede,  fordi  I  berøvede  mig,  ja  det  ganske  Folk.  Fører  al 
Tienden  til  mit  Forraadshus,  og  lader  Spise  være  i  mit  Hus, 
og  lader  dem  dog  prøve  mig  derved,  sagde  den  Herre  Ze- 
baoth,  om  jeg  ikke  skal  aabne  Eder  Himlens  Sluser  og  ud- 
gyde Eder  Velsignelse,  indtil  I  have  ikke  nok  at  tage  udi.« 

Maaske  nogle  vilde  sige:  »Hvad  Vinding  er  der  ved  at  tage 
vare  paa  hans  Varetægt.«  Vi  svarer:  »Med  enhver  Befaling 
folger  der  en  Forjættelse,  som  er  knyttet  til  Lydighed  til  Lo- 
ven, og  Forjættelsen,  som  er  knyttet  til  denne  Befaling  er,  at 
han  vil  »aabne  Himlens  Sluser  og  udgyde  Velsignelse  indtil  I 
ikke  have  nok  at  tage  udi«;  men  dette  er  ikke  alt,  han  siger 
endvidere  (Vers  17.):  »Og  de  skulle  være  mine,  sagde  den 
Herre  Zebaoth,  paa  den  Dag,  naar  jeg  vil  gøre  mig  en  syn- 
derlig Ejendom;  og  jeg  vil  spare  dem,  som  en  Mand  sparer 
sin  Søn,  som  tjener  ham.« 

Lad  ingen  undskylde  sig  for  at  hjælpe  til  med  at  bestride 
de  Udgifter,  som  er  forbunden  med  Forfremmelsen  af  Guds 
Værk,  men  erindrer,  at  Jorden  og  dens  Fylde  er  Herrens,  og 
han  kan  velsigne  hvem  han  vil,  »han  vil  give  Agt  derpaa,  og 
det  vil  være  skrevet  til  Ihukommelse  i  en  Bog  for  hans  An- 
sigt, dem  til  Gode,  som  frygter  Herren  og  tænker  paa  hans 
Navn.«  (Malakias  3.,  16.). 

»Salige  er  de,  som  gøre  hans  Befalinger,  paa  det  de  maa 
faa  Adgang  til  Livsens  Træ  og  indgaa  igennem  Portene  i 
Staden.« 

ANKOMST. 


Ældsterne  Chr.  M.  Nikolaysen  fra  Tremonton  og  Carl 
Madsen  fra  Riverton,  Utah,  ankom  for  nogle  Dage  siden  for 
at  besoge  Slægt  og  Venner  i  Danmark. 


PLIGT. 


Pligt  er  den  Tanke,  der  berøver  os  al  Arbejdets  Glæde. 

Sjælens  Glæde  er  at  give  sig  selv  Udtryk,  og  den  udtrykker 
sig  fuldkomment  gennem  Arbejdet.  Den,  der  har  fundet  sit 
Arbejde,  har  truffet  paa  Hemmeligheden  ved  Lykke  —  for- 
udsat han  ikke  ødelægger  det  hele  ved  at  paatvinge  det  Pligt- 
tanken og  gøre  det  til  Slaveri. 

Naturligvis  skal  han  gore  sin  Pligt  og  berettiges  derved  til 
Belønning  og  Ros.  Vi  vil  ikke  berøve  ham  hans  Fortjenester; 
det  er  fordi  han  mangler  sine  Fortjenesters  fineste  Bestand- 
dele. Hvorfor  ikke  kalde  det  et  Privilegium  i  Stedet  for  en 
Pligt?  Det  ene  Ord  betegner  en  Fest,  det  andet  en  Pisk;  det 
ene  en  fri  Mands  selvtrufne  Valg,  det  andet  en  Slaves  paa- 
tvungne  Arbejde.  Det  er  en  Hustrus  Pligt  at  opdrage  sine 
Born,  at  bevare  Hjemmet  og  at  gøre  Manden  lykkelig,  men 
hun  har  ikke  meget  Held  dermed,  hvis  det  kun  er  Pligtfølelse, 
der  bevæger  hende,  hvis  hun  ikke  har  Inspirationen  af  den 
Kærlighed,  der  gør  en  Kvinde  glad  ved  at  være  Hustru  og 
Moder. 

Pligten  er  af  Jern,  Privilegiet  er  gyldent.  Den  unge  Mand, 
der  studerer,  fordi  hans  Fader  tvinger  ham  dertil,  faar  ikke 
det  ud  deraf,  som  ham,  der  betragter  sin  Skoleuddannelse  som 
et  uvurderligt  Gode,  et  Privilegium.  Pligten  er  tung,  Privi- 
legiet er  frydefuldt.  Den  store  Lærer  kaldte  os  til  at  bære 
sit  Aag;  men  det  var  et  særegent  Aag,  thi  han  tilføjede:  »I 
skal  finde  Hvile«.  Naar  vi  lægger  Glæde  og  Begejstring  i  alt, 
hvad  vi  gør,  bliver  Arbejdet  en  Leg,  og  Pligten  forvandler  sig 
til  at  være  en  gunstig  Lejlighed. 

Pligten  adlyder  Loven.  Privilegiet  kender  ingen  Lov,  men 
drives  af  Kærlighed;  og  Kærlighed  opfylder  Loven.  Pligten 
i  sig  selv  er  dod.  Arbejdets  Glæde  kommer  fra  Følelserne. 
Hvad  vi  foretager  os  uden  Følelse,  er  ikke  udført  med  Sjælens 
Energi,  er  andenklasses.  Da  er  vi  Haandværkere,  ikke  Kunst- 
nere. Pligten  er  kold,  og  den  alene  gor  Livet  vinteragtigt  og 
trist. 

Læg  Kærlighed  i  Dit  Arbejde.  Lad  Dine  Hænders  Gerning 
være  Din  Sjæls  Bevægelser,  og  Du  vil  af  de  udstrømmende 
Kræfter  bæres  til  Geniets  Højder. 

En  Nation  trænger  ikke  til  en  blot  og  bar  patriotisk  Pligt, 
men  en  altbesejrende  Lyst  til  at  tjene.  Ingen  Nation  er  sikker 
uden  Begejstring.  Heller  ikke  kan  noget  Menneske  komme 
langt  uden  den. 


HVOR  DER  SKAL  BEGYNDES. 

Stedet,  hvor  der  skal  begyndes,  er  her. 

Lige  her. 

Og  Tiden  til  at  begynde  er  nu. 

Lige  nu. 

De  fleste  af  de  Problemer,  der  vedrører  Din  Lykke,  er 
komplicerede.  Og  Maaden  at  udføre  et  vanskeligt  og  kompli- 
ceret Arbejde  paa,  er  at  begive  sig  til  det  —  før  eller  senere. 

Thi  man  lærer  ved  at  prøve. 

Livet  er  en  Kunst,  ikke  en  Videnskab;  det  beherskes  ved 
Forsøg,  ved  Taalmod  og  ved  en  uendelig  Begynden  forfra 
igen.  Ingen  i  hele  Verden  kan  lære  netop  hvad  der  skal  gores, 
forend  han  gør  det.  Hvis  Dit  Skrivebord  er  fyldt  med  ufuld- 
endte Sager,  saa  rens  det  ud  nu.  Skrid  til  Handling.  Skylder 
Du  Penge  —  betal  dem;  kan  Du  ikke,  saa  træf  en  Ordning 
med  Din  Kreditor  nu.  Udsæt  ikke  bestandig.  Gør  det  nu. 

Har  Du  en  daarlig  Vane,  der  behersker  Dig,  saa  tag  fat 
paa  den  nu.  En  Gang  skal  og  vil  Du  besejre  den,  men  hver 
Dag,  Du  udsætter  Kampen,  vokser  Din  Fjende.  Gør  det  nu. 

Hvad  Du  en  Gang  i  Fremtiden  agter  at  gore,  kan  blive  en 
sygelig  Drøm.  Det  er,  hvad  Du  gør  i  Dag,  der  betyder  noget. 
Den  eneste  Teori,  der  duer  noget,  er  den,  der  bliver  Virkelig- 
hed. Den  eneste  Tro,  der  vil  frelse  Dig,  er  den,  der  farver 
Dit  Hjerte,  Din  Tanke,  Din  Tale  og  Din  Gerning  lige  nu. 

Og  Stedet,  hvor  der  skal  begyndes,  er  lige  her! 


SKABNING  ELLER  SKABER? 

Er  Du  Skabning  eller  Skaber? 

Jeg  er  ikke  Voks.  Jeg  er  Energi.  Jeg  har  mine  Idéer  at 
udarbejde  —  Universet  er  givet  mig  til  Raamateriale.  Det  hele 
afhænger  af  Din  Maade  at  betragte  det  paa.  Du  kan  være 
enten  Ler  eller  Pottemager,  Bolden  eller  Boldspilleren,  en 
Ting  eller  en  Gud. 

Hvorfor  taler  Du  om  at  være  et  Offer  for  Skæbnen?  Du 
kan  lige  saa  vel  være  Situationens  Herre.  Jeg  er  ingen  Bold 
for  Tilfældet.  Jeg  er  hemmeligt  Skæbnens  Medarbejder.  Gud 
er  en  Aand  —  og  jeg  er  ogsaa  en  Aand.  Han  er  ikke  et  Sten- 
billede, saa  lidt  som  jeg  kun  er  en  kødelig  Organisme.  Han 
leder  Stjernerne,  underviser  Liljen,  forer  Floden,  former 
Regndraaberne,  maler  Morgenroden,  styrer  Solens  gyldne 
Karm  —  det  vil  sige:  han  opretholder  og  udover  de  Love,  ved 
hvilke  alt  dette  udfolder  sig. 

Jeg,  som  er  af  Guds  Slægt,  er  heller  ingen  Brik.  Jeg  findel- 
en Vej,  skaber  en  Anledning,  lægger  en  Plan,  binder  Vinden 
til  mine  Sejl  og  Dampen  til  mine  Maskiner.  Jeg  taler  til  Mur- 
stenene, og  de  bliver  til  mine  Mure.  Jeg  gør  Tegn  til  Elek- 
triciteten, og  den  oplyser  mit  Hus,  trækker  mit  Lokomotiv  og 
bringer  mine  Ord  som  i  et  Glimt  tværs  over  Land  og  Hav. 
Jeg  kan  ogsaa  skabe  Taarer  og  Smil.  Jeg  formorker  Hjerter 
med  Lidelse  og  oplyser  dem  med  Fryd.  Jeg  kan  opmuntre 
den  ivrige  Dreng  og  udvikle  hans  rige,  rene  Sjæl.  Jeg  kan  saa' 

Tvivl,  Misfornøjelse  og  Utilfredshed.  Jeg  kan  være  ligesaa 
behændig  i  det  Onde  som  Djævlen. 

Jeg  har  ingen  Undskyldning.  Blev  jeg  beruset,  var  det  mig 
selv,  der  drak.  Jeg  maa  betale  mine  egne  Dumheders  Gæld. 
Har  jeg  fejlet,  saa  søg  ikke  videre.  Det  er  mig  selv,  der  er  at 
dadle.  Thi  der  er  i  hele  den  vide  Verden  kun  et  Fejltrin,  der 
tæller  noget  for  mig:  mit  eget.  Har  jeg  haft  Held  med  mig  og 
gjort  Lykke,  saa  giv  mig,  og  ingen  anden,  Skylden  —  ikke 
hverken  Tilfældet  eller  Heldet. 

Jeg  tager  min  Belønning,  jeg  tager  min  Straf;  begge  er 
mine.  Jeg  er  ingen  Hest.  Der  er  ingen,  der  rider  mig  og 
trækker  mig  i  Tøjlerne.  Jeg  er  selv  Rytter.  Jeg  kan  ride  til 
Helvede,  hvis  jeg  vil,  eller  til  Himlen,  om  jeg  foretrækker  det. 
Jeg  er  en  fri  og  uafhængig  Aand.  Jeg  er  ingen  Skabning  — 
jeg  er  Med-Skaber. 


HVAD  VI  IKKE  FORSTAAR, 
BESIDDER  VI  IKKE. 

Jeg  tror,  det  er  Goethe,  der  har  sagt,  at  hvad  vi  ikke  for- 
staar,  kan  vi  ikke  virkelig  besidde.  Vi  kan  yderligere  gaa  et 
Skridt  tilbage  og  sige,  at  hvad  vi  ikke  elsker,  kan  vi  ikke  for- 
staa. 

Og  saa  er  vi  kommet  til  al  Besiddelses  Grundlag,  thi  der 
er  kun  én  virkelig  Ejendomsbesidder  i  Verden,  og  det  er 
Kærlighed.  Der  er  kun  én  Slags  virkelig  Ejendom,  og  det  er 
Menneskesjæle.  Alt  andet  besiddes  i  Virkeligheden  slet  ikke. 
Det  er  bevist  af  Døden.  Du  kan  ikke  virkelig  eje  Land,  Huse, 
Boger,  Billeder,  Kvæg  eller  Klæder,  thi  Døden  berøver  Dig 
alle  disse  Ting, 

Vi  siger,  at  nu  om  Stunder  gives  der  ikke  noget  saadant, 
som  at  en  Person  ejer  en  anden.  Tværtimod!  Dette  er  den 
eneste  Form  for  Besiddelse,  der  findes.  Hvis  jeg  ejer  Dig,  el- 

sker  jeg  Dig.  Du  er  min,  og  ingen  Magt  eller  Retsproces  kan 
berove  mig  Dig.  Thi  hvis  jeg  elsker  Dig,  forstaar  jeg  Dig,  og 
hvis  jeg  forstaar  Dig,  ejer  jeg  Dig. 

Abraham  Lincoln  ejede  Amerika,  thi  han  forstod  det.  Je- 
sus Kristus  ejede  Verden,  thi  han  elskede  den.  Hvilken  Ret 
har  Du  til  den  dejlige  Bogsamling  i  Dit  Bogskab?  Du  læser 
aldrig  de  Boger.  De  har  i  aarevis  staaet  bag  den  Glasrude. 
Alt  hvad  Du  nogen  Sinde  gjorde  for  dem,  var  at  betale  dem. 
De,  der  virkelig  elsker  dem,  er  afskaaret  fra  dem. 

Du  ejer  ikke  den  Have,  Du  kalder  Din.  Der  er  en  lille, 
pjaltet  Dreng,  der  hver  Morgen  ser  ind  i  den  gennem  Gitter- 
laagen.  Han  ejer  den. 

Dersom  Du  vil  være  rig,  maa  Du  udvikle  det  eneste,  der 
kan  berige  Dig:  Din  Forstaaelse.  Det  gavner  intet  at  hobe  Ju- 
veler og  Bohave  op.  Det  er  kun  Forfængelighed  og  Forgænge- 
lighed. 

Udvid  Din  Forstaaelse,  og  Du  vil  finde  mange  Skatte;  thi 
de  storste  Skatte  er  offentlige.  Kan  Du  tiltrække  den  Vise 
med  Gods  og  Juveler,  naar  han  ejer  den  kejserlige  Sol  og  de 
tallose  Stjerner  og  Skovene  og  Markerne  langs  den  slagne 
Landevej?  Kan  Du  byde  ham  en  Pengeseddel,  naar  han  ejer 
hele  Staden? 

De,  der  har  besteget  Livets  Ho j  der  og  indaandet  Visdom- 
mens Bjergluft,  har  passeret  gennem  Forsagelsen.  De  maatte 
lære  Fattigdom  at  kende  for  at  kunne  lære  Rigdommens  Na- 
tur at  kende.  Har  Du  lært  Forsagelsen  at  kende?  Ikke  for  Du 
lærer  den,  kan  Du  forstaa  Besiddelse.  Den  har  to  Hemmelig- 
heder at  betro  Sjælen.  Den  forste  er,  at  den  virkelig  Besidder- 
glæde kommer  gennem  Forstaaelse. 

Og  den  anden  er  ligesom  den,  at  Magten  til  at  forstaa 
kommer  kun  gennem  Kærlighed. 

SPILDT  KÆRLIGHED. 

Noget  saadant  findes  ikke.  Den  eneste,  der  virkelig  foler 
sig  saaret,  er  den  krænkede  Forfængelighed.  Ægte  Kærlighed 
udgydes  af  sig  selv  ligesom  Solskinnet,  og  ligesom  Regnen, 
der  falder  baade  paa  Havet  og  den  torstige  Mark.  I  Livets 
Regnskab  opføres  Kærlighed  aldrig  som  tabt.  Maaske  netop 
det  Tilfælde,  hvor  Din  Kærlighed  ikke  blev  gengældt,  var  det, 
der  føjede  mest  til  Din  Sjæls  Værdi.  Hvilken  Gengæld  ønsker 
vi  for  vor  Kærlighed?  Kun  Bevidstheden  om,  at  vi  er  i  Stand 
til  at  elske.  Den  er  den  høje  Bevidsthed  om  den  vaagnende 
Guddommelighed  i  os. 

Kærlighedens  Belønning  er  ikke  at  blive  gengældt.  Under- 
tiden er  Gengældelse  tværtimod  ensbetydende  med  Kærlig- 
hedens Ophør;  thi  den  dør  ofte  i  det  Øjeblik,  den  bliver  til- 
fredsstillet. Kærlighedens  Føde  og  Drikke  er  Tjeneste.  Den 
beder  kun  om  at  give,  at  ofre,  at  lide.  Det  er  hos  dem,  hvis 
Liv  er  en  bestandig  Opofrelse,  at  vi  finder  den  stærke  og 
stadige  Kærlighed.  I  Kærlighedens  Rige  gælder  det  uimod- 
sigeligt, at  det  er  bedre  at  give  end  at  tage,  og  at  den,  der 
»frelser  sit  Liv,  skal  miste  det.« 

Kærligheden  er  det  evige  Paradoks,  som  mest  af  alt  kræ- 
ver en  Seers  Blik  til  at  gennemtrænge  det  Tilsyneladende;  thi 
heri  er  det,  at  Giveren  bliver  beriget,  Modtageren  forarmet, 
den  Ringe  mægtig  og  ophøjet,  den  Stolte  og  Selviske  for- 
nedret. 

